الصفحه دى يتيمه, حاول تضيفلها لينك فى صفحات تانيه متعلقه بيها. احمد شعبان ، ( - اتقتل عند رفح المصريه، سينا،مصر، 6 يناير 2010 ) عسكرى مجند مصرى فى قوات حرس الحدود المصريه ضربوه الفلسطينيين بالنار عن طريق القنص وقتلوه يوم 6 يناير 2010 و هو فى برج مراقبه حدوديه عند نقطة البراهمه عند بوابة صلاح الدين فاستشهد و هو عنده 22 سنه وهو بيأدى واجبه فى الدفاع عن حدود مصر. اتقتل المجند احمد شعبان فى نفس الحته اللى اتقتل فيها قبل كده ظابط حرس الحدود المصرى ياسر فريج. أتشيعت جنازة المجند المصرى البسيط فى عزبة محمد علي فى منشأة طاهر ، مركز أهناسيا فى محافظة بنى سويف وسط ذهول اهله و اهل قريته وحزن كبير. اشترك فى الجنازه حوالى 3 الاف مصرى. قنص و قتل المجند البسيط اللى عينته حكومة مصر على الحدود أثار موجة استياء وسط الشعب المصرى و زادت الاصوات المصريه اللى بتطالب باخراج مصر من مشاكل العرب و وقف لعب دور "الاخ" الخانع المضروب على قفاه ، و التعامل معاهم على اسس دوليه محترمه زى كل بلاد العالم ما بتتعامل مع بعض.